Bart Moeyaert

**Bart Boudewijn Peter Moeyaert** (født 9. juni 1964 i Brugge) er en flamsk-belgisk forfatter.

Moeyaert er oppkalt etter skikkelsen Bartje (lille Bart) i en av forfatteren Anne de Vries' bøker. Som barn lærte han Astrid Lindgrens bøker kjenne, og ved siden av Aidan Chambers' arbeider har hennes bøker hatt stor innflytelse på hans arbeider. Han ble i 2019 tildelt Litteraturprisen til minne om Astrid Lindgren.

## Biografi
Moeyaert begynte tidlig med å skrive, ti år gammel utga han en husavis for familien, og året etter skrev han sin første lange fortelling. I 1978 begynte han å skrive en dagbok over en fiktiv venninne, Judith. Denne personen brukte han senere under et annet navn, Liselot, i den første ekte romanen han skrev: *Duet met valse noten*. Samme år opptrådte han i programmet *Hartewens* på flamsk Radio 2 med en opplesning av sitt eget dikt, «Treurlied om de schepping».

Han utdannet seg til lærer ved Sint-Thomas i Brussel, og spesialiserte seg i nederlandsk, tysk og historie. Hans hovedoppgave var om forfatteren Aidan Chambers' bøker, hvis arbeider har hatt innflytelse på Moeyaerts stil.

Da Moeyaert var 19 år gammel debuterte han med den selvbiografiske romanen *Duet met valse noten*. Romanen ble i 1984 utropt til årets beste bok av en barne- og ungdomsjury, og er senere oversatt til tysk, japansk og katalansk. Han har dessuten bearbeidet boken til et teaterstykke og en musical. I 1986 kom oppfølgeren, *Terug naar af*, ut, og i 1988 utga han *Het boek van Niete*, som var en gratisgave fra bokhandlerne under barnebok-uken det året.

Etter at han var ferdig med utdannelsen begynte han i 1987 å arbeide som freelance-skribent for det belgiske tidsskriftet *Flair*, som han skrev barnebokkritikker og oversatte artikler for. En av hans større artikler for *Flair* handlet om Astrid Lindgrens liv. To år senere begynte han å arbeide for forlaget Averbode, først som korrekturleser og senere som redaktør for Averbodes barneblader. 

I 1989 utga forlaget Zwijsen boken *Mijn tuin uit!*, som han skrev på deres oppdrag, og *Suzanne Dantine*, samt hans første oversatte bok, *De Nieuwe Pinokkio*, som Christine Nöstlinger hadde skrevet på tysk. Fra 1991 utga han en ny bok hvert år, den første var *Kus me*. Dette var den første av bøkene hans som ble oversatt til et annet språk.

Sammen med den svenske illustratøren Anna Höglund utga han i 1995 den første bildeboken, *Afrika achter het hek*, og etter dette arbeidet han først og fremst som forfatter. I 1995 debuterte han også som scenarioforfatter, da *Maria zorgt voor ons* ble filmatisert og vist på TV. Fem år senere ble *Mijn hart dat tikt*, hans andre filmmanus, filmatisert og vist.

Moeyaert opptrådte i 1999 sammen med Caroline Deutman i teaterstykket *Broere*, der han hadde rollen som forteller og forfatter. Senere kom han til å opptre som forteller i andre stykker.

I 2001 oppførte Theater Luxemburg bestillingsverket *Rover, dronkeman*, og i 2002 gikk han inn som dosent i kreativt forfatterskap ved fakultetet Woordkunst (ordkunst) ved det kongelige konservatoriet i Antwerpen.

Bart Moeyaert debuterte som dikter med samlingen *Verzamel de Liefde* i 2003, selv om han allerede tidligere hadde fått publisert enkelte dikt. Dette skjedde blant annet i boken *Let's stick together* og i meterhøye bokstaver på en fasade i Antwerpen. Ironisk nok var diktets tittel «Klein» (Liten). Viktige kjennetegn er hans livslyst, ærlighet og kjærlighet til forfatterskapet.

I 2006 ble han utnevnt til Antwerpens offisielle bydikter, en tittel han innehadde frem til 26. januar 2008. I løpet av denne tiden hadde han forpliktet seg til å skrive minst tolv dikt som på et eller annet vis var knyttet til Antwerpen.

## Bibliografi
*bøkene er oppgitt med originaltittel på nederlandsk
* 1983 *Duet met valse noten* (Altiora / 14. utgave 2004, Querido)
* 1986 *Terug naar af* (Altiora / 5. utgave 1999)
* 1988 *Het boek van Niete* (Altiora)
* 1989 *Mijn tuin uit!* (Zwijsen / 3. utgave 1993)
* 1989 *Suzanne Dantine* (Altiora / 4. utgave 2000)
* 1989 *Een klap is geen kus* (Zwijsen / 5. utgave 2005)
* 1990 *Een boot in de mist* (Zwijsen / 4. utgave 2004)
* 1990 *Een kuil om in te wonen* (Zwijsen / 3. utgave 2006)
* 1991 *Kus me: (een novelle)* (Querido / 4. utgave 2004) – På norsk som *Kyss meg* (1994)
* 1992 *Voor altijd, altijd* (Zwijsen / 4. utgave 1998)
* 1992 *De man in de maan* (Zwijsen / 14. utgave 2004)
* 1993 *Echt weg is niet zo ver* (Zwijsen / 3. utgave 2001)
* 1995 *Die steeg van ons* (Zwijsen / 3. utgave 1999)
* 1995 *Blote handen* (Querido / 4. utgave 2004) – På norsk som *Med bare hendene * (Aschehoug / 1998, ISBN 8203241786)
* 1995 *Afrika achter het hek* (Zwijsen / 3. utgave 2006) – På norsk som *Afrika bakenfor gjerdet* (Bonnier Carlsen / 1995, ISBN 8242409935)
* 1996 *Mansoor, of hoe we Stina bijna doodkregen* (Querido / 4. utgave 2006)
* 1997 *De brief die Rosie vond* (Standaard; Van Holkema & Warendorf / 2. utgave 1998)
* 1997 *Wespennest* (Querido / 3. utgave 2005)
* 1999 *Grote oma's* (Querido)
* 1999 *Het is de liefde die we niet begrijpen* (Querido / 9. utgave 2006)
* 2000 *Luna van de boom* (Pantalone / 3. utgave 2001)
* 2000 *Broere: de oudste, de stilste, de echtste, de verste, de liefste, de snelste, en ik* (Querido / 6. utgave 2005)
* 2000 *Rover, dronkeman* (teaterstykke, Querido / 2. utgave 2001)
* 2001 *Een boot in de mist* (Zwijsen)
* 2001 *Eerst zien & Mansoor of hoe we Stina bijna doodkregen* (Querido)
* 2001 *Het beest heet Mona* (Zwijsen / 4. utgave 2004)
* 2001 *Ongelikt* (toneel, Querido / 2. utgave 2001)
* 2002 *Mijn hart is een pinguïn* (bok med cd, Pantalone)
* 2003 *De schepping* (med illustrasjoner av Wolf Erlbruch, Querido / 6. utgave 2005)
* 2003 *Verzamel de liefde* (dikt, Querido / 8. utgave 2008)
* 2004 *Dani Bennoni* (lang zal hij leven) (Querido / 3. utgave 2004)
* 2004 *Drie zusters* (Afijn)
* 2006 *Olek schoot een beer en kwam met een veer op zijn muts weer thuis* (med illustrasjoner av Wolf Erlbruch, Querido)
* 2007 *De baas van alles* (med illustrasjoner av Katrien Matthys, Manteau/De Harmonie)
* 2007 *Durf voor drie* (Querido)
* 2008 *Gedichten voor gelukkige mensen* (dikt, Querido)
* 2009 *Graz* (Querido / 2. utgave 2009)
* 2010 *Het Paradijs* (med illustrasjoner av Wolf Erlbruch), Querido / 2. utgave 2010)
* 2011 *De Melkweg* (Querido / 2. utgave  2011)
* 2012 *Iemands lief* (med illustrasjoner av Korneel Detailleur, Querido / 2. utgave  2012)
* 2013 *Jij en ik en alle andere kinderen* (Querido)
* 2014 *De gans en zijn broer* (med illustrasjoner av Gerda Dendooven) (Querido)
* 2015 *Voor we met z'n allen uit elkaar vallen* (Het zoekend hert / Querido / Luster)
* 2015 *De Hemel* (med illustrasjoner av Gerda Dendooven) (Querido)
* 2018 *We waren klaar* (Bebuquin)
* 2018 *Tegenwoordig heet iedereen Sorry* (Querido)


== Priser ==
* «Zilveren Griffel» for *Blote handen*, *Het beest heet Mona* og *De schepping* (1996, 2002 og 2004)
* «Boekenwelp» for *Een kuil om in te wonen*, *Voor altijd, altijd*, *Mansoor*, *De brief de Rosie vond*, og *Dani Bennoni: lang zal hij leven* (1991, 1993, 1997, 1998, 2005)
* Barne- og ungdomsjuryens pris for flamske bøker i klassen 13 t.o.m. 15 år for *Duet met valse noten* (1984)
* «Prijs van de Vlaamse Gemeenschap for Jeugdliteratuur» for *Blote handen* (1996)
* «[[Deutsche Jugendliteraturpreis]]» for *Blote handen* (1998)
* Den norske oversetteren [[Bodil Engen]] fikk [[Kultur- og kirkedepartementets pris for barne- og ungdomslitteratur|Kultur- og kirkedepartementets oversetterpris]] for *Med bare hendene* (*Blote handen*) (1998)
* «Woutertje Pieterse Prijs» for *Broere : de oudste, de stilste, de echtste, de verste, de liefste, de snelste, en ik* (2001)
* «Gouden Uil» for *Luna van de boom''
* «Nienke van Hichtumprijs» for "Dani Bennoni" (2006).
*Litteraturprisen til minne om Astrid Lindgren (2019).

## Referanser


## Eksterne lenker
*